ອົງການ CIA ແລະ Mossad ສັງຫານ ຜູ້ບັນຊາການ ຂັ້ນສູງ ຂອງກຸ່ມ Hezbollah
ລາຍງານຂ່າວແຈ້ງວ່າ ອົງການສືບລັບ CIA ​ແລະ Mossad ໄດ້ສັງຫານ ທ້າວ Mughniyah ຜູ້ບັນຊາການ ຂັ້ນສູງ ຂອງກຸ່ມຫົວຮຸນແຮງ Hezbollah.
ໜັງສືພິມທີ່ສຳຄັນສະບັບນຶ່ງຂອງສະຫະລັດ ກ່າວວ່າ ບັນດາ ອົງການສືບລັບຂອງສະຫະລັດ ແລະອິສຣາແອລ ໄດ້ປະຕິບັດ ງານຮ່ວມກັນໃນເດືອນກຸມພາ ປີ 2008 ເພື່ອສັງຫານ ຜູ້ບັນຊາ ການຂັ້ນສູງຄົນນຶ່ງຂອງກຸ່ມ Hezbollah ຢູ່ໃນນະຄອນ Damuscas ລາຍງານຢູ່ໃນໜັງສືພິມ ອ້າງແຫຼ່ງ ຂ່າວ ອະດີດບັນດາເຈົ້າໜ້າທີ່ສືບລັບທີ່ຂໍສະຫງວນຊື່ ທີ່ກ່າວວ່າ ອົງການສືບລັບ CIA ແລະ Mossad ໄດ້ຮ່ວມມືກັນ ໃນຄວາມ ພະຍາມຍາມຂອງເຂົາເຈົ້າ ເພື່ອຕາມລ່າ ແລະສັງຫານ ທ້າວ Imad Mughniyah ຫົວໜ້າປະຕິບັດງານຢູ່ໃນຕ່າງປະເທດ ຂອງກຸ່ມ Hezbollah ລາຍງານດັ່ງກ່າວທີ່ພິມເຜີຍແຜ່ຢູ່ໃນເວັບໄຊທ໌ ຂອງໜັງສືພິມ ໃນຕອນແລງວັນສຸກວານນີ້ກ່າວວ່າ ທ້າວ Mughniyah ໄດ້ ຖືກສັງຫານໃນທັນໃດ ດ້ວຍລະເບີດ ໃນຂະນະທີ່ລາວກ້າວ ເຂົ້າໄປຫາລົດຂອງລາວ ລາຍງານກ່າວວ່າ ລະເບີດໄດ້ຕິດ ຕັ້ງໃສ່ຕີນລົດເບື້ອງຫລັງ ລາຍງານກ່າວວ່າ ລະເບີດດັ່ງກ່າວໄດ້ “ບີບຄະນວນໃຫ້ແຕກ ຂຶ້ນຈາກໄລຍະໄກ" ທີ່ນະຄອນ Tel Aviv ໂດຍບັນດາສາຍ ລັບຂອງອົງການ Mossad ຜູ້ທີ່ໄດ້ຕິດຕໍ່ກັບນັກສືບຂອງອົງ ການ CIA ທີ່ໄດ້ຕິດຕາມສິ້ງຊອມເບິ່ງການເຄຶ່ອນໄຫວຂອງ ທ້າວMughniyah ອະດີດເຈົ້າໜ້າທີ່ສືບລັບ ສະຫະລັດ ຄົນນຶ່ງ ກ່າວວ່າ “ວິທີການປະຕິບັດງານນີ້ ສະຫະລັດ ສາມາດ ປະຕິເສດ ແລະຍົກເລີກໄດ້ ແຕ່ກໍບໍ່ໄດ້ກະທຳ ໜັງສືພິມ  ກ່າວວ່າ “ການປະສານງານຢ່າງໃກ້ຊິດເປັນພິເສດ” ລະຫວ່າງ ສະຫະລັດ ແລະໜ່ວຍສຶບລັບອິສຣາແອລ ໄດ້ສະແດງໃຫ້ເຫັນເຖິງ “ຄວາມສຳ ຄັນຂອງເປົ້າໝາຍ” ຊຶ່ງຜູ້ກ່ຽວ ເປັນຜູ້ຕ້ອງສົງໄສ ເປັນ ຜູ້ບົງການ ຢູ່ເບື້ອງຫລັງການລັກພາ ໂຕປະກັນ ຊາວຕາເວັນຕົກ ຢູ່ Lebanon ໃນຊຸມປີ 1980 ແລະ ການວາງລະເບີດໃນປີ 1992 ຢູ່ສະຖານທູດອິສຣາແອລ ໃນປະເທດ Agentina ທີ່ເຮັດໃຫ້ 20 ຄົນເສຍຊີວິດ ໜັງສືພິມສະບັບນີ້ກ່າວວ່າ ໃນເວລາທີ່ທ້າວ Mughniyah ເສຍຊີວິດນັ້ນ ຜູ້ກ່ຽວ ແມ່ນມີ ສ່ວນພົວພັນກັບການສັງຫານຊາວອາເມຣິກັນຫລາຍຮ້ອຍຄົນ ຮວມທັງເຈົ້າໜ້າທີ່ສືບລັບ CIA ແປດຄົນ